# Susan Sarandon

Susan Sarandon (Nova York, 4 d'octubre de 1946) és una actriu i productora de cinema estatunidenca, guanyadora d'un Oscar.

## Biografia

De petita, Susan va ser educada al si d'una família molt conservadora. Va ser escolaritzada en una institució catòlica i va destacar per la seva actitud desvergonyida i insolent. Obté un diploma a la Catholic University of America Drama School abans de començar la seva carrera, fent de model i petits papers al teatre i a la televisió.
Va començar en el cinema el 1970 amb Joe de John G. Avildsen. Es dona a conèixer a The Great Waldo Pepper, on dona la rèplica a Robert Redford, i en la pel·lícula de culte The Rocky Horror Picture Show, en la qual interpreta Janet Weiss, una jove ingènua.
Va rebre el primer nomenament a l'Oscar a la millor actriu el 1982 per a Atlantic City. Treballa al costat de Shirley MacLaine a Canvi d'esposes el 1980, amb Gena Rowlands a Tempest, o amb Catherine Deneuve en The Hunger (1983) de Tony Scott abans de tenir èxit a la pantalla gran amb la comèdia fantàstica Les bruixes d'Eastwick el 1988 al costat de Jack Nicholson, Cher i Michelle Pfeiffer, i el mateix any en Bull Durham amb Kevin Costner.
Després del drama Una àrida estació blanca (1989) amb Marlon Brando i Donald Sutherland, accedeix a la glòria interpretant la temerària Louise Sawyer en el road movie culte de Ridley Scott, Thelma i Louise. Amb Geena Davis, és candidata a l'Oscar a la millor actriu i rep nombrosos premis internacionals.
Després d'una nominació l'any següent pel drama Lorenzo (1992) i dos anys més tard per al seu paper d'advocada en el trhiller El client (1994), interpreta la mare de Winona Ryder, Kirsten Dunst, Trini Alvarado i Claire Danes a Donetes. El 1996, l'actriu va ser premiada amb l'Oscar a la millor actriu per al seu emotiu paper d'una religiosa dirigint un condemnat a mort a la Dead Man Walking (1995), dirigida pel seu company, Tim Robbins.
Actriu confirmada, adulada pel públic, no vacil·la a donar la rèplica a joves actors de Hollywood. Per això és la mare de Reese Witherspoon a Twilight (1997), de la jove Jena Malone a Queda't al meu costat (1998) enfront de Julia Roberts, de Natalie Portman a Anywhere But Here (1999), de Erika Christensen a The Banger Sixters (2001) o també de Kieran Culkin i de Ryan Phillippe a Igby (2002) de Burr Steers.
Posant al davant la seva edat amb un orgull exemplar, i interpretant al cinema més per plaer que per a altra cosa, tria segons papers, com a Alfie (2004) al costat de Jude Law, a Shall We Dance? (2004) amb Richard Gere i Jennifer Lopez o també a Elizabethtown (2005) on és la mare d'Orlando Bloom.
Des de 2002, té la seva estrella al Passeig de la Fama de Hollywood al 6801 de Hollywood Boulevard.

## Filmografia
### Al cinema

* 1970: Joe de John G. Avildsen: Melissa Compton
* 1971: Lady Liberty de Mario Monicelli: Sally
* 1971: The Apprentice de Larry Kent: Elizabeth Hawkins
* 1974: Lovin' Molly de Sidney Lumet: Sarah
* 1974: The Front Page de Billy Wilder: Peggy Grant
* 1975: The Great Waldo Pepper de George Roy Hill: Mary Beth
* 1975: The Rocky Horror Picture Show de Jim Sharman: Janet Weiss
* 1977: The Other Side of Midnight de Charles Jarrott: Catherine Alexander Douglas
* 1978: La petita (Pretty Baby) de Louis Malle: Hattie
* 1979: Estirp indomable (King of the Gypsies)
* 1979: Atlantic City de Louis Malle: Sally Matthews
* 1980: Canvi d'esposes (Loving Couples) de Jack Smight: Stephanie
* 1982: Tempest de Paul Mazursky: Aretha
* 1983: L'ànsia (The Hunger) de Tony Scott: Sarah Roberts
* 1984: The Buddy System de Glenn Jordan: Emily
* 1985: Mussolini and I d'Alberto Negrin: Edda Ciano
* 1987: Les bruixes d'Eastwick (The Witches of Eastwick) de George Miller: Jane Spofford
* 1988: Els búfals de Durham (Bull Durham) de Ron Shelton: Annie Savoy
* 1988: La dansa dels cors (Sweet Hearts Dance)
* 1989: Una àrida estació blanca (A Dry White Season) d'Euzhan Palcy: Melanie Bruwer
* 1989: L'assassí del calendari de Pat O'Connor: Christine Starkey
* 1990: White Palace de Luis Mandoki: Nora Baker
* 1991: Thelma i Louise de Ridley Scott: Louise Sawyer
* 1992: Ciutadà Bob Roberts (Bob Roberts) de Tim Robbins: Tawna Titan
* 1992: El joc de Hollywood (The Player) de Robert Altman: ella mateixa
* 1993: L'oli de la vida de George Miller: Michaela Odone
* 1993: Light Sleeper de Paul Schrader: Ann
* 1994: El client (The Client) de Joel Schumacher: Reggie Love
* 1994: Donetes de Gillian Armstrong: Marmee March
* 1995: Pena de mort (Dead Man Walking) de Tim Robbins: Sor Helen Prejean
* 1996: Safe Passage de Robert Allan Ackerman: Margaret Singer
* 1996: The Celluloid Closet de Robert Epstein: ella mateixa
* 1997: James and the Giant Peach de Henry Selick: Araignée (veu)
* 1998: Twilight de Robert Benton: Catherine Ames
* 1999: Stepmom de Chris Columbus: Jackie Harrison
* 1999: Illuminata de John Turturro: Celimene
* 2000: Anywhere But Here de Wayne Wang: Adele August
* 2000: Cradle Will Rock de Tim Robbins: Margherita Sarfatti
* 2001: Rugrats in Paris: The Movie - Rugrats II de Stig Bergqvist: Coco LaBouche (voix)
* 2001: Com gats i gossos (Cats & Dogs) de Lawrence Guterman: Ivy (veu)
* 2002: Joe Gould's Secret de Stanley Tucci: Alice Neel
* 2003: The Banger Sisters de Bob Dolman: Lavinia Kingsley
* 2003: The Party's Over de Rebecca Chaiklin: ella mateixa
* 2003: Igby (Igby Goes Down) de Burr Steers: Mimi Slocumb
* 2004: Jiminy Glick in Lalawood de Vadim Jean
* 2004: Contes de Nadal de Chazz Palminteri
* 2004: Alfie de Charles Shyer: Liz
* 2004: Shall We Dance? de Peter Chelsom: Beverly Clark
* 2005: Elizabethtown de Cameron Crowe: Hollie Baylor
* 2005: Romance & Cigarettes: Kitty
* 2006: Irresistible: Sophie
* 2006: Home: ella mateixa
* 2007: Mr. Woodcock: Beverly Farley
* 2007: Emotional Arithmetic: Melanie Lansin Winters
* 2007: Bernard and Doris: Doris Duke
* 2007: Enchanted de Kevin Lima: la Reina Narissa
* 2007: A la vall d'Elah de Paul Haggis: Joan Deerfield
* 2008: Speed Racer: Mom Racer
* 2008: Middle of Nowhere: Rhonda
* 2009: Leaves of Grass: Daisy Kincaid
* 2009: The Lovely Bones de Peter Jackson: Àvia Lynn
* 2009: La millor («The Greatest»): Grace Brewer
* 2009: Solitary Man: Nancy Kalmen
* 2010: You don't Know Jack (TV movie): Jane good
* 2010: Peacock: Fanny Crill
* 2010: Wall Street: Money Never Sleeps: Sra. Moore
* 2011: The Miraculous Year (TV movie): Patty Atwood
* 2011: Jeff Who Lives at Home: Sharon
* 2012: Un amic per a en Frank: Jennifer
* 2012: Arbitrage: Ellen Miller
* 2012: That's My Boy: Mary McGarricle
* 2012: The Company You Keep: Sharon Solarz
* 2012: Cloud Atlas: Ursula
* 2013: Snitch: Joanne Keeghan
* 2013: The Big Wedding: Bebe McBride
* 2013: The Last of Robin Hood: Florence Aadland
* 2014: Ping Pong Summer: Randi Jammer
* 2014: Tammy: Pearl

### A la televisió

* 1970: A World Apart (sèrie TV): Patrice Kahlman (1970-1971)
* 1972: Search for Tomorrow (sèrie TV): Sarah Fairbanks (1972)
* 1974: The Satan Murders
* 1974: F. Scott Fitzgerald and 'The Last of the Belles': Ailie Calhoun
* 1974: June Moon: Eileen
* 1974: The Rimers of Eldritch: Patsy Johnson
* 1974: The Whirlwind
* 1982: Who Am I This Time?: Helene Shaw
* 1984: Oxbridge Blues: Natalie
* 1985: A.D.: Livilla
* 1985: Mussolini: The Decline and Fall of Il Duce: Edda Ciano
* 1986: Women of Valor: Margaret Ann Jessup
* 2000: Friends (sèrie TV): Jessica Lockhart (temporada 7, episodi 15)
* 2001: Malcolm in the Middle (sèrie TV): Meg (temporada 3, episodis 11 i 12)
* 2003: Ice Bound: Dr. Jerri Nielsen
* 2005: The Exonerated: Sunny

### Com a productora

* 1971: Lady Liberty de Mario Monicelli
* 1977: The Last of the Cowboys
* 1999: Queda't al meu costat de Chris Columbus
* 2002: Moonlight Mile

## Premis i nominacions
### Premis

* 1995: Premi Donostia
* 1995: BAFTA a la millor actriu per El client
* 1996: Oscar a la millor actriu per Pena de mort

### Nominacions

* 1982: Oscar a la millor actriu per Atlantic City
* 1988: Premi Saturn a la millor actriu per Les bruixes d'Eastwick
* 1990: Globus d'Or a la millor actriu musical o còmica per Bull Durham
* 1991: Globus d'Or a la millor actriu dramàtica per White Palace
* 1992: Oscar a la millor actriu per Thelma i Louise
* 1993: Globus d'Or a la millor actriu dramàtica per Thelma i Louise
* 1992: BAFTA a la millor actriu per Thelma i Louise
* 1993: Oscar a la millor actriu per Lorenzo's Oil
* 1993: Globus d'Or a la millor actriu dramàtica per Lorenzo's Oil
* 1995: Oscar a la millor actriu per El client
* 1996: Globus d'Or a la millor actriu dramàtica per Pena de mort
* 1999: Globus d'Or a la millor actriu dramàtica per Stepmom
* 2001: Primetime Emmy a la millor actriu convidada en sèrie còmica per Friends
* 2002: Primetime Emmy a la millor actriu convidada en sèrie còmica per Malcolm in the Middle
* 2003: Globus d'Or a la millor actriu secundària per Igby Goes Down
* 2008: Primetime Emmy a la millor actriu en minisèrie o telefilm per Bernard and Doris
* 2009: Globus d'Or a la millor actriu en minisèrie o telefilm per Bernard and Doris
* 2010: Primetime Emmy a la millor actriu secundària en minisèrie o telefilm per You Don't Know Jack

## Referències

* ↑ Dorney, Kate; Gray, Frances. Played in Britain: Modern Theatre in 100 Plays (en anglès). A&C Black, 2013, p. 84. ISBN 1408164809.
* ↑ «La millor». Ésadir.cat. [Consulta: 19 febrer 2022].

## Enllaços externs

* Susan Sarandon a Yahoo! Movies